en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml en en en en en ml en ml nl ml en ml nl ml sv ml nl ml nl ml fr ml fr ml nl ml fr ml en ml fr ml nl ml en ml en ml en ml nl ml nl ml nl ml en ml en ml en ml en ml nl ml nl ml nl ml nl ml nl ml nb ml nl ml en ml en ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml en ml en ml en ml nl ml nl ml nl ml fr ml nl ml nl ml en ml nl ml nl ml nl ml en ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
ഇസ്‌ളാമിക സ്റ്റേറ്റിനെതിരെയുള്ള പോരാട്ടത്തില്‍ ശത്രുവിന്റെ ശത്രു മിത്രം
പൈശാചികമായ പ്രവൃത്തികളില്‍ അല്‍ഖ്വായിദയെപ്പോലും ലജ്ജിപ്പിക്കുവാന്‍പോരും വിധമുള്ള ഒരു പുതിയ ഇസ്‌ളാമിക ഭീകര സംഘടനയാണ് ഐ എസ് (ഇസ്‌ളാമിക സ്റ്റേറ്റ്) എന്ന ചുരുക്കപ്പേരില്‍ അറിയപ്പെടുന്ന ഈ സംഘടന. ഇത് എത്രത്തോളം ഭീകരമാണെന്ന് അടുത്ത കാലത്ത് പ്രചരിച്ച ഒരു വീഡിയോ ദൃശ്യം വ്യക്തമാക്കുന്നു.  ഒരു ഐ എസ്  ജിഹാദിയുടെ 7 വയസ്സുള്ള മകന്‍ ഒരു സിറിയന്‍ സൈനികന്റെ  വെട്ടിമാറ്റിയ തലയും ഉയര്‍ത്തിപ്പിടിച്ചു നില്‍ക്കുന്നതാണ് ദൃശ്യം.
നാലു വര്‍ഷക്കാലം ഇറാക്കില്‍ അമേരിക്കന്‍ സൈന്യത്തിന്റെ തടവറയില്‍ കഴിച്ചുകൂട്ടിയ ഒരു മുസ്ലിം മത പുരോഹിതനായ 43 കാരന്‍ അല്‍ബു ബേക്കര്‍ അല്ബാഗ്ദാദിയാണ് ഐ എസ് ഐ എസിന്റെ സ്ഥാപകന്‍. അല്‍ഖ്വായിദയില്‌നിന്നും വേര്‍പിരിഞ്ഞുപോയവരാണ് ഇക്കൂട്ടര്‍.
സിറിയയിലും ഇറാക്കിലുമായി ഗ്രേയ്റ്റ് ബ്രിട്ടനേക്കാള്‍ വലുതായ ഒരു ഭൂപ്രദേശത്തിന്റെ നിയന്ത്രണം കയ്യടക്കിയിട്ടുള്ള കരുത്തുറ്റ ഒരു സംഘടനയായി ഐ എസ് ഐ എസ് ഇന്ന് മാറിയിട്ടുണ്ട്.1916ല്‍ ബ്രിട്ടനും ഫ്രാന്‌സും തമ്മിലുണ്ടാക്കിയ കരാര്‍ പ്രകാരം ആധുനിക ഇറാക്കിന്റെയും സിറിയയുടെയും അതിര്‍ത്തികള്‍ രൂപം കൊണ്ടശേഷം പശ്ചിമേഷ്യയുടെ രാഷ്ട്രീയ ഭൂപടം മാറ്റി വരക്കുന്നതായിരുന്നു ഇസ്ലാമിക് സ്റ്റേറ്റ് സ്ഥാപിച്ചതായി അവകാശപ്പെടുന്ന 'ഖലീഫേറ്റ്'.
ഇത് മധ്യപൂര്‍വ ദേശത്തെ രാഷ്ട്രങ്ങള്‍ക്കാകെ ഭീഷണി ഉയര്‍ത്തിയിട്ടുണ്ട്. അതുകൊണ്ട് തന്നെ പുതിയ സഖ്യങ്ങളും രൂപംകൊള്ളുന്നു. ഭൂമിശാസ്ത്രപരവും പ്രത്യയ ശാസ്ത്രപരവും ആയ അതിരുകള്‍ ഭേദിച്ചുകൊണ്ടാണ് വിചിത്രമെന്ന് തോന്നിയെക്കാവുന്ന പുതിയ കൂട്ടുകെട്ടുകള്‍ ൂേപംകൊള്ളുന്നത്.
ഷിയാ മുസ്ലിംങ്ങളുടെ ഇറാനും സുന്നി മുസ്ലിംങ്ങളുടെ സൗദി അറേബ്യയും ഏറ്റവും കുറഞ്ഞത് 1979 മുതല്‍ക്കെങ്കിലും കടുത്ത ശത്രുതയിലായിരുന്നു. അയതൊള്ള റുഹോള്ള ഖൊമേനിയുടെ നേതൃത്വത്തിലുള്ള വിപ്ലവ ഗവണ്മൊന്റ് സുന്നി ലോകത്തിലും സമാനമായ വിപ്ലവങ്ങള്‍ക്ക് പ്രചോദനം നല്‍കിയതിനെ തുടര്ന്നായിരുന്നു ആ ശത്രുത. എന്നാലിപ്പോള്‍ മുസ്ലിം ലോകത്ത് സ്വന്തം ആധിപത്യം ഉറപ്പിക്കാന്‍ പുറപ്പെട്ടിട്ടുള്ള ഇസ്‌ളാമിക സ്റ്റേറ്റ് എന്ന തീവ്രവാദ വിഭാഗം ഇരുവരെയും ഒരുമിപ്പിച്ചിരിക്കുന്നു. സൗദിയെ സംബന്ധിച്ചിടത്തോളം ഇതാദ്യമായി ഇറാക്കില്‍ ഷിയാ നേതൃത്വത്തിലുള്ള ഒരു ഗവണ്മെന്റ് എന്ന കടുത്ത യാഥാര്‍ഥ്യം  അംഗീകരിക്കാന്‍ നിര്‍ബന്ധിതമായിരിക്കുന്നു.
കുര്‍ദിഷ് വംശജരെ,  പ്രത്യേകിച്ചും വടക്കന്‍ ഇറാക്കിലെ പര്‍വത നിരകള്‍ കേന്ദ്രീകരിച്ചു പ്രവര്ത്തിച്ച പികെകെ എന്നറിയപ്പെടുന്ന  വിമത കുര്‍ദിഷ് സൈനിക വിഭാഗത്തെ   തുര്‍ക്കി വളരെക്കാലമായി അവിശ്വസിക്കുകയും അവര്‌ക്കെതിരെ പ്രവര്‍ത്തിക്കുകയും ചെയ്തു. എന്നാല്‍ പികെകെയുമായി ബന്ധപ്പെട്ട സിറിയന്‍ കുര്‍ദിഷ് സൈനിക വിഭാഗം പര്‍വത നിരകളില്‍ കുടുങ്ങിപ്പോയ ആയിരക്കണക്കിന് യാസിദികളെ ഇസ്ലാമിക് സ്റ്റേറ്റ് പോരാളികളില്‍ നിന്നും മോചിപ്പിച്ചതോടെ തുര്‍ക്കി  സമീപനം മാറ്റി. ഇസ്‌ളാമിക സ്റ്റേറ്റിനെതിരെ യുദ്ധം ചെയ്യുന്നതിന് കുര്‍ദിഷ് പോരാളികളെ ആയുധമാണിയിക്കുന്ന യു എസിന്റെയും ഇറാന്റേയും നടപടിക്കു നേരെ തുര്ക്കി  ഇപ്പോള്‍ കണ്ണടക്കുകയാണ്. ദശാബ്ദങ്ങള്‍ നീണ്ടുനിന്ന ശത്രുത അവസാനിപ്പിച്ചു ഇറാക്കിലെ കുര്‍ദ് വിഭാഗങ്ങള്‍ തുര്‍ക്കികളുമായി ഇപ്പോള്‍ ഉറ്റ സഹകരണത്തിലാണ്.
ഇസ്‌ളാമിക സ്റ്റേറ്റിന് ബീജമൊരുക്കിയ അല്‍ഖ്വായിദ പോലും അവര്‍ക്കെതിരെ തിരിഞ്ഞിരിക്കുന്നു. അല്‍ഖ്വായിദയുടെ സിറിയയിലെ ഔദ്യോഗിക സംഘടനയായ അല്‍നുസര മുന്നണിയെ ഇസ്ലാമിക് സ്റ്റേറ്റ് പിന്തള്ളുകയും അവരെ പരിഹസിക്കുകയും ചെയ്യുന്നു. സിറിയയിലെ യുദ്ധക്കളങ്ങളില്‍ ഇരുകൂട്ടരും ഇപ്പോള്‍ ഏറ്റുമുട്ടുകയാണ്. ഇസ്‌ളാമിക സ്റ്റേറ്റിനെതിരായ പോരാട്ടത്തില്‍ സിറിയയിലെ അല്‍ഖ്വായിദ സംഘടനയായ അല്‍നുസര മുന്നണിയുമായിപ്പോലും (യു എസ് ഭീകര സംഘടനയെന്ന് വിശേഷിപ്പിക്കുന്ന) സഖ്യം വേണമെന്ന് ചിലര്‍ നിര്‍ദ്ദേശിക്കുന്നുണ്ട് സിറിയയില്യു് എസ് പിന്തുണയുള്ള വിമതരുമായി നുസര പരസ്യമായി സഹകരിക്കുന്നുണ്ട്. യു എസിന്റെ സഖ്യ ശക്തിയായ ഖത്തറുമായി അവര്‍ക്ക്  നിത്യ സമ്പര്‍ക്കമുണ്ട്. ഇസ്‌ളാമിക സ്റ്റേറ്റിനെതിരായ ഏതെങ്കിലും ഒരു സഖ്യത്തില്‍ പങ്ക് ചേരുന്നതിനുള്ള സന്നദ്ധത നുസര സൂചിപ്പിച്ചിട്ടുണ്ട്.
വന്‍ശകക്തി ക്ലബ്ബിലെ റഷ്യയുമായും ചൈനയുമായും ഒരു പൊതുനിലപാട്  സ്വീകരിക്കുന്നതിന് ഇസ്‌ളാമിക സ്റ്റേറ്റ് യു എസിനും അവസരമൊരുക്കിയിട്ടുണ്ട്. മധ്യപൂര്‍വ ദേശത്തെ തങ്ങളുടെ താല്‍പ്പര്യങ്ങള്‍ക്ക് മാത്രമുള്ള ഭീഷണിയായിട്ടല്ല യു എസ് ഇസ്‌ളാമിക സ്റ്റേറ്റിനെ കാണുന്നത്. ഭാവിയില്‍ ലോകമൊട്ടാകെ തന്നെ ഭീകര ആക്രമണങ്ങള്‍ ഇവര്‍ നടത്തുമെന്ന് യു എസ് ഭയപ്പെടുന്നു. ചെചനിലെ  ഇസ്‌ളാമിക തീവ്രവാദികള്‍ക്ക് ഊര്‍ജ്ജം  പകരുന്ന ഒരു സ്രോതസായിട്ടാണ് റഷ്യന്‍ പ്രസിഡന്റ് വ്‌ളാഡിമിര്‍ പുടിന്‍ ഇസ്‌ളാമിക സ്റ്റേറ്റിനെ കാണുന്നത്. വടക്ക് പടിഞ്ഞാറന്‍ ഷിങ്ങിയാങ് പ്രവിശ്യയിലെ ഇപ്പോള്‍ തന്നെ അസ്വസ്ഥരായ മുസ്ലിംങ്ങളെ പ്രചോദിപ്പിക്കുന്ന ഒരു ശക്തിയായി ചൈന ഇസ്‌ളാമിക സ്റ്റേറ്റിനെ പരിഗണിക്കുന്നു .
സിറിയയിലെ അസദു ഭരണത്തിന്റെ മേഖലയിലെ പ്രധാന പിന്തുണക്കാരായ ഇറാനുമൊത്തു ഇസ്ലാമിക് സ്റ്റേറ്റിനെതിരെ യു എസ് ഒരേ ദിശയില്‍ നീങ്ങുന്നതാണ് ഏറ്റവും സങ്കീര്‍ണമായ യാഥാര്‍ഥ്യം. കടുത്ത സുന്നി വിഭാഗീയത പുലര്‍ത്തുന്ന ഇസ്‌ളാമിക സ്റ്റേറ്റ് പോരാളികള്‍ സിറിയയിലെ വലിയൊരു ഭൂപ്രദേശം പിടിച്ചടക്കുകയും ഷിയാ പോരാളികള്‍ക്കെതിരെയും ഇറാന്‍ പിന്തുണക്കുന്ന ഇറാക്കിലെ ഷിയാ നേതൃത്വത്തിലുള്ള ഗവണ്മെന്റിനെതിരെയും കടന്നാക്രമണം നടത്തുകയുമാണ്. ഇറാക്കില്‍ കടുത്ത വിഭാഗീയത ഉണ്ടാക്കിയ നൂറുല്‍അല്‍ മാലിക്കിയുടെ ഗവണ്മെണന്റ് അധികാരമൊഴിയാന്‍ യു എസിനൊപ്പം ഇറാനും സമ്മര്‍ദ്ദം  ചെലുത്തി.   ഇസ്ലാമിക് സ്റ്റേറ്റിനെ ചെറുക്കുന്നതിനു ഇറാക്കിലെ കുര്‍ദിഷ് പോരാളികള്‍ക്ക് യു എസും ഇറാനും പ്രത്യക്ഷമായ സൈനിക സഹായം നല്‍കുന്നു
യോജിച്ച ഒരു മുന്നണിയുടെ അഭാവമുണ്ട്. അതിനു ഒബാമ ഭരണം മുന്‍കൈ എടുക്കണമെന്നാണ് നിരീക്ഷകര്‍ അഭിപ്രായപ്പെടുന്നത്. ഒരുമിക്കുന്നതിന് വൈഷമ്യമുള്ള ശക്തികളെ കൂട്ടിയിണക്കുന്നതിനുള്ള നേതൃത്വം യുഎസ് എടുക്കുമോയെന്നാണ് ഏവരും ഉറ്റു നോക്കുന്നത്.  മറുപക്ഷം ഉണ്ടാക്കിയെക്കാവുന്ന നേട്ടങ്ങള്‍തന്നെയാണ് ഒരു പൊതു സഖ്യം രൂപപ്പെടുത്തുന്നതില്‍ നിന്നും പലരെയും പിന്തിരിപ്പിക്കുന്നത്. ഇസ്ലാമിക് സ്റ്റേറ്റ് പോരാളികള്‍ക്കെതിരെ യു എസ്  നടത്തുന്ന വ്യോമാക്രമണം അസദു ഭരണം മുതലാക്കുമോയെന്ന് ഒബാമ ഭരണം ഭയക്കുന്നു. ഇസ്‌ളാമിക സ്റ്റേറ്റിനെതിരെ നടത്തുന്ന വ്യോമാക്രമണത്തിന്റെ മറവില്‍ ഐഎസ്   പിന്തുണയുള്ള സിറിയന്‍ വിമത സേനക്കെതിരെ സിറിയന്‍ സൈന്യം ആക്രമണം ശക്തമാക്കുമെന്നാണ് യു എസ് ഭയക്കുന്നത്. ചില രാഷ്ട്രങ്ങളുമായി അടുക്കുന്നത് ദീര്‍ഘകകാല സുഹൃത്തുക്കളെ പിണക്കുമോയെന്നും യു എസ് ഭയക്കുന്നു.  ഇറാനുമായി കൂടുതല്‍  അടുക്കുന്നത് ഇസ്രയേല്‍, സൗദി ഭരണകൂടങ്ങളുടെ നീരസത്തിന് ഇടയാക്കും.
പരസ്യമായി ഭിന്ന നിലപാടുകള്‍ സ്വീകരിക്കുന്ന രാഷ്ട്രങ്ങള്‍ക്ക് തങ്ങളുടെ വ്യത്യസ്തങ്ങളായ താല്‍പ്പര്യങ്ങളെ  സമന്വയിപ്പിച്ചുകൊണ്ട് തിരശീലക്ക്  പിന്നില്‍ എങ്ങനെ യോജിച്ച് പ്രവര്‍ത്തിക്കാന്‍ കഴിയുമെന്ന് മധ്യ പൂര്‍വ ദേശത്തെ സമീപകാല സംഭവങ്ങള്‍ കാണിച്ചുതരുന്നു. ഇസ്‌ളാമിക സ്റ്റേറ്റിനെതിരായ അന്താരാഷ്ട്ര സഹകരണം ഏത് നിലവാരത്തിലാന്നെങ്കിലും അതിന്റെ രൂപം എന്തായിരിക്കുമെന്നതാണ് പ്രശ്‌നം. ഭിന്ന താല്‍പ്പൂര്യങ്ങള്‍ വെച്ചു പുലര്‍ത്തുന്നവര്‍ തമ്മില്‍ ആശയവിനിമയം വേണ്ടത്രയില്ല. സഹകരണം താല്‍ക്കാലികമോ രഹസ്യ സ്വഭാവം ഉള്ളതോ ആയിരിക്കാം. നിലവിലുള്ള സഖ്യങ്ങള്‍ തന്നെ പുതിയ രൂപഘടന പ്രാപിച്ചെന്നും വരാം.
comments powered by Disqus. comments powered by Disqus
ഹരിതഗ്രാമം: ഒരു പരിവര്‍ത്തനത്തിന്റെ കഥ
മാറാരോഗികള്‍ക്ക് ആശ്വാസമായി സാന്ത്വന പരിചരണം
ഉണ്ണിരാജ: അറിവ് ആയുധമാക്കിയ സഖാവ്
കേരളത്തെ പിന്നോട്ട് നയിച്ച അഞ്ചു വര്‍ഷങ്ങള്‍
മരണാനന്തരം മനുഷ്യാവയവങ്ങള്‍ മണ്ണിനോ മനുജനോ ?
നടക്കാത്ത മൂന്നാം ബദല്‍ മോഹം
വിഴിഞ്ഞം: ഇടതു നിലപാട് ഞെട്ടിപ്പിക്കുന്നു
ഈ സര്‍ക്കാര്‍ കൂടെയുണ്ട്; എപ്പോഴും
സ്വദേശി ജാഗരണ്‍ മഞ്ച് എതിര്‍ത്താലും ബിജെപിയെ ആര്‍എസ്എസ് തടയില്ല
യുറോപ്പിലെ ആളൊഴിഞ്ഞ പള്ളികള്‍ വില്‍പ്പനക്ക്
മലയാളക്കരിയില്‍ ചെങ്കൊടി പാറലിന് 75 ആണ്ട്
തീവ്രവാദികളെ അമര്‍ച്ച ചെയ്യാനാവാതെ പാകിസ്ഥാന്‍
എണ്ണ വിപണി തകര്‍ച്ച ടെക്‌സാസിലെ എണ്ണക്കിണറില്‍ നിന്നും
മോറല്‍ പൊലിസിങിനെതിരെ കേരളത്തില്‍ ചുംബനവും ലണ്ടനില്‍ മുലയൂട്ടലും
പ്രായമേറുന്ന യുറോപ്പിന് കുടിയേറ്റക്കാരെ ആവശ്യം
യുദ്ധവീരന്‍ ഐഎന്‍എസ് വിക്രാന്തിനെ പൊളിച്ചടുക്കി
കമ്യുണിസ്റ്റുപാര്‍ട്ടികളുടെ കോണ്‍ഗ്രസ് വിരോധം സ്റ്റാലിനിസത്തിന്റെ ബാക്കി പത്രം
കുടിയേറ്റം: ചെകുത്താനും കടലിനുമിടയില്‍ യൂറോപ്പ്
എംവിആര്‍ വിഴിഞ്ഞത്തിന്റെ സാധ്യതകള്‍ കണ്ടറിഞ്ഞ ഭരണാധികാരി
എണ്ണ വിലയിലെ കുറവ്: റഷ്യക്കെതിരായ യുഎസിന്റെ രഹസ്യ യുദ്ധം
മലാലയെ ലോകം ആദരിക്കുമ്പോള്‍ പാകിസ്ഥാനില്‍ ഭ്രഷ്ട്
മദ്യവും ഫ്‌ളക്‌സും പിന്നെ തരൂറും
കൈലാഷ് സത്യാര്‍ഥി; അക്ഷീണനായ അവകാശസംരക്ഷകന്‍
യുവസംരംഭകര്‍ക്ക് വഴിയൊരുക്കി കേരളം (മുഖ്യമന്ത്രി എഴുതുന്നു)
മോദിക്കു യുഎസ് കോടതി സമന്‍സ്; കരിങ്കൊടികളും കാണേണ്ടി വന്നേക്കും
മഹാരാഷ്ട്രയിലെ മാറുന്ന തെരഞ്ഞെടുപ്പ് മുഖം
മദ്യ നിരോധനക്കാര്‍ സ്പിരിറ്റ് ലോബിയുടെ ആള്‍ക്കാരോ?
ഇസ്‌ളാമിക സ്റ്റേറ്റിനെതിരെയുള്ള പോരാട്ടത്തില്‍ ശത്രുവിന്റെ ശത്രു മിത്രം
ശീതയുദ്ധത്തിന്റെ പുതിയ ഘട്ടമായി യുെ്രെകന്‍ പ്രതിസന്ധി
നേട്ടങ്ങള്‍ക്കിടയിലും കേരളം പോകുന്നത് പിറകോട്ട്
All rights Reserved 2017 © Kerala Malar